Ver (pictura muralis Acroterii)
Ver est pictura muralis in domo orientali insulae Δ reperta urbis Minoae Acroterii ab eruptione vulcanica Theraea, quae fortasse anno 1628 vel 1627 a.C.n. acciderit, abscondita. Haec fere sola inter picturas murales Acroterii in domo inferiori, scilicet in contignatione quae plano pede est, reperitur; haec sola ad parietes tres extenditur. Picturae hodie apud Museum Archaeologicum Nationale Athenis servantur.